
PARLAMENTUL ROMÂNIEI
CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 29 octombrie 2013               

PL-x 376/2013                  


AVIZ
asupra proiectului de Lege pentru modificarea art. 2 din Legea nr. 15/2003 privind sprijinul acordat tinerilor pentru construirea unei locuinţe proprietate personală
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea art. 2 din Legea nr. 15/2003 privind sprijinul acordat tinerilor pentru construirea unei locuinţe proprietate personală, trimis cu adresa nr. PL x 376 din 14 octombrie 2013 şi înregistrat cu nr. 4c-11/1140 din 14 octombrie 2013.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de aprobare al ordonanţei de urgenţă în şedinţa din 8 octombrie 2013.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 29 octombrie 2013.

Proiectul de lege are ca obiect de reglementare modificarea art. 2 din Legea nr. 15/2003, republicată, cu modificările ulterioare, în sensul atribuirii tinerilor din mediul rural a unei suprafeţe de teren mai mari, suprafaţă care la ora actuală este de 500 m.p şi care este insuficientă pentru locuinţă, anexe gospodăreşti şi căi de acces. 
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr. 299 din 17 aprilie 2013. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative. 
În raport de obiectul şi conţinutul reglementării, proiectul de lege  face parte din categoria legilor ordinare. 
VICEPREŞEDINTE,                                 SECRETAR,

             Ciprian Nicolae NICA                Theodor-Cătălin NICOLESCU
Consilier parlamentar, Paul Şerban

